|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 14.12.2023 |

|  |
| --- |
| 1. **Objekta nosaukums:** SIA “Liepājas Olimpiskais centrs” struktūrvienība “LOC Olimpiskais centrs” (turpmāk – Objekts, Olimpiskais centrs) |
| 1. **Objekta īpašnieks:** SIA “Liepājas Olimpiskais centrs”, reģistrācijas Nr. 42103030247, Brīvības iela 39, Liepāja, LV - 3401 |
| 1. **Objekta adrese:** Brīvības iela 39, Liepāja, LV - 3401 |
| 1. **Novērtēšanu veica:** 2023.gada 13.decembrī, Sabiedrības veselības departamenta Kurzemes kontroles nodaļas higiēnas ārste Svetlana Juņina |
| 1. **Novērtēšanā piedalījās:** Struktūrvienības “LOC Olimpiskais centrs” vadītājs Aigars Kārkliņš |
| 1. **Konstatēts**   **6.1. Vispārīgās ziņas par objektu/ objekta raksturojums**  SIA “Liepājas Olimpiskais centrs” struktūrvienības “LOC Olimpiskais centrs” higiēniskais novērtējums veikts sakarā ar atzinuma sniegšanu par Objekta atbilstību Sporta skolu darbībai un Liepājas vispārizglītojošo skolu darbībai sporta mācību stundu organizēšanā. Olimpiskā centrā sporta mācību stundas tiek organizētas sekojošo skolu audzēkņiem: Liepājas Valsts 1.ģimnāzija, Liepājas Raiņa 6.vidusskola, Draudzīgā aicinājuma 5.vidusskola, Liedaga vidusskola, J.Čakstes 10.vidusskola. Olimpiskā centrā Sporta skolas īsteno profesionālās ievirzes sporta izglītības un interešu izglītības programmas. Liepājas Kompleksā sporta skola veic bērnu un jauniešu apmācību šādos sporta veidos: bokss, džudo, grieķu-romiešu cīņa, brīvā ciņa, galda teniss; Liepājas Sporta spēļu skola – basketbola, volejbola, vieglatlētikas apmācību. Vispārizglītojošo skolu audzēkņiem sporta mācību stundas tiek organizētas darba dienās no plkst. 8:00 līdz 14:00. Sporta spēļu skolu audzēkņu treniņi tiek organizēti pēc grafika, darbdienās no plkst. 15:00 līdz 21:00. Tādejādi tiek izslēgta skolnieku un sporta skolu audzēkņu plūsmu krustošanās sporta telpās un ģērbtuvēs. Ja sporta zāles un ģērbtuves dienas laikā tiek izmantotas gan skolniekiem (pirmajā dienas pusē) gan sportistiem (vakarpusē), norādīto telpu uzkopšanu veic t.sk. nodarbību starpbrīdi (skolas stundu beigās).  Olimpiskais centrs izvietojas bij. sporta un kultūras pils ēkā – piecstāvu būvapjoms, kurai 2007.gadā tika veikta rekonstrukcija, īstenojot būvprojektu “Liepājas Olimpiskā centra multifunkcionālās halles jaunbūve”. Olimpiskais centrs ir sporta un kultūras komplekss, telpu kopējā platība aptuveni 18 252 m2. Ēkas telpu plānojumā paredzētas publiskas telpas (sporta veikals, kafejnīca, u.c. publisko iestāžu telpas), administrācijas telpas, skatītāju *Rožu zāle*, *Tango (deju) zāle*, sporta zāles: *Centrālā arēna* – lielā sporta zāle ar augstumu visā ēkas būvapjomā, ar nolaižamām starpsienām tiek sadalīta trīs sporta laukumos, kas var funkcionēt vienlaicīgi; *Volejbola zāle* (telpas Nr. 118) 1.stāvā; 2.stāvā – *Cīņu zāle*, *Galda tenisa zāle, Boksa zāle;* cokolstāvā – *trenažieru zāle*, fitnesa centrs, relaksācijas centrs, *vieglatlētikas* zāle – pielāgota telpa, projektēta, kā iebūvēta autostāvvieta. Pie sporta zālēm ir nodrošinātas sportistu ģērbtuves, nepieciešamās palīgtelpas un saimniecības telpas. Sportistu ģērbtuves tiek izmantotas atsevišķi meitenēm un zēniem, nodrošinātas atsevišķas ģērbtuves treneriem/ skolotājiem. Cokolstāvā izvietojas 4 ģērbtuves 6-8 vietām, 10 lielas ģērbtuves – līdz 30 vietām katrā; 1.stāvā – 6 lielas ģērbtuves (līdz 30 vietām); 2.stāvā – 9 ģērbtuves, katra 15 vietām. Katras ģērbtuves telpu plānojumā sastāvā nodrošināta tualetes telpa ar klozetpodu un roku mazgātni un dušas telpa, aprīkota ar 2-3-4 dušas ierīcēm, atkarībā no vietu skaita ģērbtuvēs. Ģērbtuves ir pietiekami plašas, aprīkotas ar soliem (ar pakaramajiem un koka sēdekļiem). Dušas telpās starp dušas ierīcēm ir ierīkotas viegli mazgājamas, dezinficējamas un necaurspīdīgas starpsienas. Olimpiskā centra lielā vestibilā ierīkotas tualetes telpas apmeklētājiem: sieviešu tualetē ierīkotas trīs roku mazgātnes tualetes priekštelpā, četras tualetes kabīnes ar klozetpodu; vīriešu tualete – 3 roku mazgātnes tualetes priekštelpā, divi klozetpodi atsevišķās kabīnēs ar durvīm, divi pisuāri.  Novērtēšanas laikā visas telpas un to iekārtas ir tīras, visas sanitārtehniskās ierīces ir darba kārtībā. Telpu uzkopšana – ārpakalpojums, veic SIA “Concord”, darba laiks no plkst. 7:00 līdz 22:00 (otrdien, trešdien); no plkst.8:00 līdz 22:00 (pirmdien, ceturtdien, piektdien), darbs divās maiņās, brīvdienās – pēc nepieciešamības. Ieejas halles, koridoru, publisko tualešu uzkopšana no 2 līdz 4 reizēm dienā, pēc nepieciešamības. Uzkopšanas inventārs, mazgāšanas, dezinfekcijas līdzekļi pietiekošā daudzumā, tiek uzglabāti saimniecības telpā. Telpu grīdu mazgāšanai ir nodrošināta mehāniskā tīrīšanas iekārta, kā arī nodrošināti telpu uzkopšanas inventāra komplekti pietiekošā daudzumā. Tualetēs ir nodrošināts tualetes papīrs, šķidrās ziepes roku mazgāšanai, roku susināšanas līdzekļi.  **6.2. Iekštelpu virsmu apdare**  Telpu iekšējai apdarei pielietoti mazgājami, dezinficējami, telpu funkcijai atbilstoši materiāli. Centrālā arēnā, volejbola zālē – koka dēļu sporta grīdas. Volejbolā zālē (telpa Nr. 118) tekošā gada laikā tika veikta koka grīdas seguma restaurācija. Cīņu zālē – Tatami grīdas segums. Galda tenisa zālē, Boksa zālē (aprīkota ar ringu) – linoleja grīdas segums, vieglatlētikas zālē – speciālās vieglatlētikas gumijas grīdas, trenažieru zālē –gumijas sporta grīdas segums. Ģērbtuvēs, sanmezglos – flīžu grīdas un sienu segums.  **6.3. Apgaismojums**  Telpās nodrošināts dabīgais un/vai mākslīgais LED apgaismojums,. Tekošā gada laikā ierīkots jauns LED apgaismojums visās sporta zālēs un publiskās telpās lielākā daļā. Vizuāli vērtējot, mākslīgā apgaismojuma līmenis telpās ir pietiekams.  **6.4. Siltumapgāde**  Centralizēta.  **6.5. Gaisa apmaiņa**  Nodrošināta iespēja veikt telpu dabisko vēdināšanu un visās telpās ierīkota mehāniskā pieplūdes un nosūces ventilācija, kura darbojas automātiskā režīmā.  **6.6. Ūdens apgāde**  Centralizēta – no Liepājas pilsētas ūdensvada tīkliem. Ūdens piegādātājs (SIA “Liepājas ūdens”) veic dzeramā ūdens kvalitātes kārtējo monitoringu atbilstoši saskaņotajai programmai.  **6.7. Kanalizācijas sistēma**  Centralizēta **-** pieslēgums Liepājas kanalizācijas tīkliem.  **6.8. Teritorijas labiekārtošana**  Ēkai pieguļošā teritorija ir labiekārtota, uzkopta, nodrošināta sadzīves atkritumu apsaimniekošana.  **6.9. Vides pieejamība**  Nodrošināta. Ēkā ierīkots lifts, nodrošināta tualetes telpa personām ar kustību traucējumiem.  **6.10.Riska faktoru novērtēšana un cita informācija ---------** |
| 7. **Slēdziens**  SIA “Liepājas Olimpiskais centrs” struktūrvienība “LOC Olimpiskais centrs” Brīvības ielā 39, Liepājā atbilst higiēnas prasībām. |
| 1. **Rekomendējamie pasākumi -----** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |

|  |
| --- |
| Svetlana Juņina, 63423795, 26481579  svetlana.junina@vi.gov.lv |
|  |